શહેરની શ્રી કોલોનીમાં રહેતા અને દોઢસો ફૂટ રીંગ રોડ ઉપર ગણેશ ફોર્ડ નામે કારનો શોરૂમ ધરાવતા મીતાબેન રજનીકાંતભાઈ પટેલે માલવીયાનગર પોલીસ સ્ટેશનમાં નોંધાવેલી ફરીયાદમાં જણાવ્યું હતુ કે તેઓ પતિ સાથે શોરૂમ ઉપર દરરોજ જાય છે ઘરે છેલ્લા ૬ વર્ષથી પ્રિયદર્શન સોસાયટીમાં રહેતા મનીષાબેન અતુલભાઈ લાઠીયા ઘરકામ કરવા આવે છે તેઓને ૬૦૦૦ રૂપિયા પગાર અને તેના દીકરાની ભણતરની ફી આપીએ છીએ ૧૦ માર્ચે ચાવી ખોવાઈ ગયેલ જે મનીષાબેને ૧૧ માર્ચે પરત આપી હતી અને બાસ્કેટમાં પડી ગઈ હોય એવુ જણાવ્યું હતુ ૧૭ માર્ચે કબાટમાં રાખેલા ૧ લાખ ચેક કરતા તેમા ૬૯ હજાર જ મળ્યા હતા ૨૮ માર્ચે ૩ લાખ રાખ્યા હતા જે ૨૯ માર્ચે ચેક કરતા ૪૪૫૦૦ ઓછા હતા શંકા જતા ૧ એપ્રિલે કબાટ પાસે સીસીટીવી કેમેરો ફીટ કરાવતા શોરૂમે ચેક કરતા મનીષાબેન નકલી ચાવીથી કબાટ ખોલી પૈસા ચોરી કરતા દેખાયા હતા પરંતુ કેમેરા ઉપર નજર પડતા તેઓએ પાછા પૈસા મુકી દીધા હતા.